open-index/open-wikipedia-markdown huggingface dataset:
מלאכת אורג

שמאל|ממוזער|200px|איור של אריגת שתי וערב, האופן בו נעשתה המלאכה בהקמת המשכן
**מְלֶאכֶת הָאוֹרֵג** (תופר) היא אחת מל"ט המלאכות האסורות בשבת, ומהותה היא עשיית אריג מחוטי שתי וערב. ככל מלאכות שבת, מקור איסור מלאכה זו הוא העבודות שנעשו להקמת המשכן, שלצורך הקמתו ארגו את יריעות המשכן.

## המלאכה
הגדרת המלאכה היא העברת חוטי הערב בין חוטי השתי לכל הפחות פעמיים. לפני מלאכה זו, יש להכין את חוטי השתי בצורה מסודרת (מלאכת מיסך) ולאחר מכן יש להעביר את חוטי הערב בין חוטי השתי.

שיעור האריגה לצורך חיוב הלכתי הוא אריגה ברוחב של לכל הפחות שתי אצבעות. בשונה משיטת רבי אליעזר, נפסקת ההלכה כחכמים שאין חילוק אם מדובר בהוספת על אריג שכבר באמצע ייצורו, כך שהחוט האחד יכול להצטרף עם הקודמים לו, לחוט הראשון באריגה, ותמיד צריך שני חוטים. לעומת זאת, אם החוט הוא האחרון באריג ובכך נשלמת היריעה, נחשבת אריגת החוט האחד למלאכה, מפאת חשיבות האריגה.

מלאכת האורג חלה רק על אריגת דבר תלוש, ולא אריגת דבר המחובר לקרקע, וכמו בכל המלאכות, יש צורך שהאריגה תעשה באופן שתתקיים לאורך זמן. עקב כך קליעת צמה בשיער (המחובר לגוף) שאינה עומדת להישאר כך זמן רב (היות שמיועדת לפרימה כעבור זמן מה) אינה חלק ממלאכה זו (אך פעולה זו אסורה עקב דמיון למלאכת בונה).

יש שכתבו, שלולי הייתה מלאכת אורג במשכן מלאכה נפרדת, היא הייתה מנויה כתולדה של מלאכת קושר.

## הערות שוליים

אורג
מלאכת פוצע

**מְלֶאכֶת הַפּוֹצֵעַ** היא אחת מל"ט המלאכות האסורות בשבת, שמהותה היא סתירת אריגה. ככל מלאכות שבת, מקור איסור מלאכה זו הוא העבודות שנעשו להקמת המשכן, שבמהלך הקמתו היו "סותרים" את הבד הארוג במקרה והאריגה לא עלתה יפה.

מלאכה זו הופכית למלאכת אורג.

## המלאכה
קיימת מחלוקת בין הרמב"ם לראב"ד כיצד נעשה אב מלאכת הפוצע. לפי הרמב"ם,  הראב"ד משיג על הרמב"ם, וסובר שמלאכת פוצע היא  על דברי הרמב"ם טוען הראב"ד שאין זו מלאכת פוצע אלא מלאכת קורע. המגיד משנה מצדד בדעת הרמב"ם, וטוען שפירושו של הראב"ד הוא מלאכת מכה בפטיש.

החיוב על מלאכת פוצע הוא רק אם הפציעה נעשית בדרך תיקון ולא קלקול, ולכן הפוצע על מנת להרוס את הבד או הבגד אינו עובר על המלאכה מדאורייתא (אך דבר זה אסור מדרבנן, כדין מקלקל).

בכל פעולה הנעשית לפרק את האריג לצורך פעולת תיקון, כנטילת חוט מבגד על מנת לתקנו, יש משום מלאכת פוצע. גם בהתרת קליעת צמות בפאה נכרית (כאשר הצמה עומדת דרך קבע) יש איסור דאורייתא של מלאכת פוצע.

פוצע
סירת נתב

[ממוזער| סירת נתב "ליזי מאי", [ברסט (צרפת), 2008]]
ממוזער| סירות נתב
**סירת נתב** היא כלי שיט ממונע שבאמצעותו מגיע הנתב לכלי השיט המנותב אזרחי או צבאי, בעת כניסתו לנמלי ים או אזורים בעלי תנאי ניווט קשים (מצרים וכו'). לאחר שהאונייה יוצאת לים, סירת הנתב מחזירה את הנתב לנמל או למקום בו הוא יכול להמתין לספינה הבאה.

בנוסף להשטת הנתב, סירת הנתב יכולה לשמש למטרות עזר נוספות בנמל.

## תיאור
סירות נתב הם בעלות כושר תמרון גבוה ויכולת שייט בים סוער מאוד.

לסירות יש סיפון פתוח בחרטום כדי להקל על נתבים בעליה ובירידה מאוניות.

לסירות האלה אין חלקים בולטים, והם בעלי פגושים רכים בדפנות.

גשר הפיקוד בסירה מאפשר שדה ראייה 360 מעלות וגם שדה ראייה אנכי.

סירות נתב צבועות בדרך כלל בצבעים בולטים בים: כתום, צהוב וכדומה.

## מאפיינים
* הדחק - מ 10 עד 120 טון
* אורך - מ-10 עד 25 מטרים
* רוחב - מ-3.5 עד 6 מטרים
* גובה הדפנות - מ-1.5 עד 3.5 מטרים
* קיבולת - מ-1 עד 15 נתבים
* צוות - מ-2 עד 5 אנשים
* מהירות - 13 עד 14 קשר

## קישורים חיצוניים

קטגוריה:סוגי כלי שיט
קטגוריה:מונחים ימיים
אטלס LV-3B

**אטלס LV-3B** (באנגלית: **Atlas LV-3B**) שנקרא גם **Atlas D Mercury Launch Vehicle** ו־**Mercury-Atlas Launch Vehicle**, היה משגר חלליות מסדרת הטילים אטלס ששימש את תוכנית מרקורי של נאס"א לשיגור אסטרונאוטים למסלול סביב כדור הארץ. הטיל שוגר לראשונה ב־29 ביולי 1960 למשימה **מרקורי־אטלס 1** לטיסה תת־מסלולית. משימה זו נכשלה בגלל כשל טכני שמנע מהטיל להכניס את החללית שבראשה למסלול הנכון.

תשעה שיגורים של האטלס LV-3B בוצעו. שני שיגורים לא מאוישים לתת־מסלול, שלושה שיגורים לא מאוישים למסלול, וארבעה שיגורים מאוישים למסלול בתוכנית מרקורי. המשימה הראשונה שיועדה להיכנס למסלול סביב כדור הארץ (**מרקורי־אטלס 3**) נכשלה גם היא עקב בעיה במערכת ההנחיה של הטיל, דבר שחייב את מרכז הבקרה להשמיד את הטיל במעופו. החללית הבלתי מאוישת שמוקמה בראש הטיל הפעילה את מערכת החילוץ שלה והחללית נמצאה כ־1.8 ק"מ מכן השיגור.

שיגורי האטלס LV-3B בוצעו ב־LC-14 מנמל החלל קייפ קנוורל, פלורידה. שיגורים נוספים של חלליות מרקורי על גבי טיל LV-3B תוכננו אבל בוטלו בעקבות הצלחת השיגורים המקוריים שתוכננו. השיגור האחרון בוצע ב־15 במאי 1963.

## ראו גם
* תוכנית מרקורי

## קישורים חיצוניים

* על סדרת טילי האטלס 
* על טיל האטלס LV-3B 

קטגוריה:סדרת טילי אטלס
קטגוריה:תוכנית מרקורי
קטגוריה:קונבאייר - טילים ומשגרים
קונרד בהמר

**קונרד בהמר** (בגרמנית: **Konrad Boehmer**; 24 במאי 1941 – 4 באוקטובר 2014) היה מלחין וסופר הולנדי, יליד גרמניה.

## ביוגרפיה
בהמר נולד בברלין. המוזיקה שלו משקפת את השקפתו הפוליטית המרקסיסטית, הבאה לביטוי מפורש ברבים מכתביו משלהי שנות ה-60 ומשנות ה-70 של המאה ה-20. כחבר מטעם עצמו באסכולת דרמשטאדט (בהמר 1987), למד הלחנה בקלן, אצל קרלהיינץ שטוקהאוזן וגוטפריד מיכאל קניג, ופילוסופיה, סוציולוגיה ומוזיקולוגיה באוניברסיטת קלן, שהעניקה לו תואר דוקטור בשנת 1966. אחרי קבלת הדוקטורט, השתקע באמסטרדם, שם עבד עד 1968 במכון לתורת הצליל (סונולוגיה) באוניברסיטת אוטרכט. בשנת 1972 התמנה לפרופסור לתולדות המוזיקה ולתאוריית המוזיקה בקונסרבטוריון המלכותי בהאג.

ביצירותיו עשה בהמר שימוש אופייני בארגון סריאלי או מונטאז', לעיתים עם יסודות של ג'אז ומוזיקת רוק (למשל באופרה שלו "דוקטור פאוסטוס" וב"אפוקליפסיס קום פיגוריס" האלקטרונית). ביצירות אחרות, כגון Canciones del camino ("שירי הדרך") ו-Lied uit de verte ("שיר ממרחקים"), משמשים שירים מרקסיסטיים כחומר הבסיסי.

ב-2001 פנה פסטיבל הולנד אל בהמר בהזמנת יצירה ללהקת הרוק "נוער צלילי" (Sonic Youth), שהופיעה בה במהלך הפסטיבל באמסטרדם.

## קישורים חיצוניים


* Konrad Boehmer's website


## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוזיקולוגים
קטגוריה:מורים למוזיקה בהולנד
קטגוריה:מלחינים גרמנים במאה ה-20
קטגוריה:מלחינים הולנדים
קטגוריה:בוגרי אוניברסיטת קלן
קטגוריה:גרמנים שנולדו ב-1941
קטגוריה:הולנדים שנולדו ב-1941
קטגוריה:הולנדים שנפטרו ב-2014
קטגוריה:גרמנים שנפטרו ב-2014
אטלס SLV-3

ה**אטלס SLV-3** (באנגלית: **Atlas SLV-3**) היה משגר חלליות ממשפחת טילי האטלס ששימש בין היתר לשלושה שיגורים תת-מסלוליים של מטוס הניסוי X-23. האטלס SLV-3 שימש גם לשני שיגורים למסלול שנכשלו.

האטלס SLV-3 היה משגר שנבנה בתצורת "שלב וחצי". בשיגורו האחרון הוסף למשגר שלב עליון (בורנר 2) כדי להגדיל את יכולת הנשיאה שלו. בשיגור האחרון נקרא המשגר אטלס בורנר 2.

שיגורו המפורסם ביותר הוא שיגור החללית הרובוטית (ATDA) שהייתה אמורה להתחבר אל החללית ג'מיני 9A לאחר שטיל האטלס-אגנה נכשל בשיגורו להביא את החללית האגנה למסלול. השיגור בוצע ב-1 ביוני 1966 והיה השיגור הראשון של האטלס SLV-3 כטיל עצמאי (לא כחלק ממשגר אחר). כשהחללית ג'מיני 9A הגיע לקרבת ה-ATDA התברר שארעה תקלה והמגן של ה-ATDA לא הושלך, דבר שלא אפשר את התחברות החלליות.

האטלס SLV-3 שימש גם כשלב ראשון בכמה משיגורי האטלס-אגנה והאטלס-קנטאור.
150px|ממוזער|250px|ימין|ה-ATDA במבט מג'מיני 9. ניתן לראות שהמגן עדיין מחובר

## ראו גם
* X-23

## קישורים חיצוניים
* על סדרת טילי האטלס 
* Encyclopedia Astronautica Atlas SLV-3 

קטגוריה:סדרת טילי אטלס
קטגוריה:קונבאייר - טילים ומשגרים
טימישוארה (כדורסל)

**טימישוארה** (ברומנית: **BCM Elba Timișoara**) היא קבוצת כדורסל רומנית מהעיר טימישוארה המתמודדת בליגה נציונלה. 

## היסטוריה
הקבוצה הוקמה בשנת 1985, ונקראה בתחילת דרכה בשם "אוניברסיטטה אלבה". בעונת 1990/91 החלה לשחק בליגה הבכירה ברומניה. פעמיים (2006/07, 2007/08) הגיעה הקבוצה לגמר הגביע הרומני והפסידה. בעונת 2009/10 הגיעה שוב לגמר, ניצחה את גז מתאן מדיאש והניפה את הגביע.
בליגה הגיעה הקבוצה בעונת 2008/09 לגמר הפלייאוף על האליפות, והפסידה לקבוצת אססופט פלוישט 3-0 בסדרה. 

בעונת 2011/12, הגיעה הקבוצה שוב עד לגמר הגביע והפסידה לקבוצת מוניציפל פיטשט 91-78. בנוסף הגיעה לגמר הפלייאוף והפסידה לקבוצת אססופט פלוישט 4-0 בסדרה. בעונת 2012/13 השתתפה הקבוצה לראשונה בדרבי היסטורי. בעקבות העפלתה של היריבה העירונית טימבה טימישוארה לליגת העל. בעונת 2014/2015 זכתה בגביע הרומני השני לאחר ניצחון 78-73 על מורש באסקט. 
## במסגרת אירופאית
בעונת 1994/95 הפסידה הקבוצה במוקדמות גביע קוראץ' לקבוצת אלבקומפ מהונגריה. בעונת 2007/08 הפסידה במוקדמות היורוצ'לנג' לקבוצת בי.סי. דניפרו מאוקראינה.

בעונת 2011/12, השתתפה הקבוצה בליגה הבלקנית. ובעונת 2012/13 השתתפה הקבוצה בשלב הבתים של היורוצ'לנג'.

## תארים והישגים
***[[ליגת העל הרומנית בכדורסל|ליגת העל הרומנית]]**:
**מקום שני: 2009, 2012
**חצי גמר: 2010
***[[הגביע הרומני בכדורסל|הגביע הרומני]]**:
**זכייה (2): 2010, 2015
**גמר: 2007, 2008, 2012
**חצי גמר: 2013

## קישורים חיצוניים
* 

קטגוריה:קבוצות כדורסל רומניות
כדורסל
מדליות באולימפיאדת מקסיקו סיטי (1968)

במהלך **[[אולימפיאדת מקסיקו סיטי (1968)]]** חילק הוועד האולימפי הבין-לאומי 527 מדליות, מהן 174 מדלות זהב, 170 מדליות כסף ו-183 מדליות ארד.

ארצות הברית דורגה בראש טבלת המדליות בפעם השנייה ברציפות, לאחר שזכתה במספר הגבוה ביותר של מדליות זהב. בנוסף, לראשונה מאז אולימפיאדת הלסינקי (1952) זכו הספורטאים האמריקנים במספר רב יותר של מדליות מהספורטאים הסובייטים. 

ספורטאים מ-44 מדינות זכו במדליות. עבור 3 מהמדינות הייתה זו זכייה ראשונה: מונגוליה (מדליית כסף ו-3 מדליות ארד, כולן בהיאבקות), אוגנדה (מדליית כסף ומדליית ארד באגרוף) וקמרון (מדליית כסף באגרוף). ספורטאים מ-3 מדינות נוספות זכו במדליות זהב ראשונות בתולדות אותן מדינות: קניה (3 מדליות זהב באתלטיקה), תוניסיה (באתלטיקה) וונצואלה (מדליית זהב באגרוף).

המשלחת המקסיקנית צברה תשע מדליות, שלוש מכל סוג, והיא דורגה במקום ה-15 בטבלת המדליות. זהו ההישג הטוב ביותר בתולדות המשלחת. 

1968
קטגוריה:אולימפיאדת מקסיקו סיטי (1968)
שער תלמי

**שער תלמי** (באנגלית: **Ptolemy's Gate**) הוא הספר השלישי בטרילוגיית ברטימאוס - סדרת ספרי פנטזיה מאת הסופר הבריטי ג'ונתן סטראוד. הספר יצא לאור בשנת 2005, ותורגם לעברית ב-2007 בהוצאת כתר.

כמו שאר הספרים בטרילוגיה, **שער תלמי** מתרחש בלונדון מודרנית, אבל בעולם שבו קסם הוא דבר רגיל, והקוסמים הם החברה הגבוהה, ובעמדות כוח. הממשלה מורכבת מקוסמים, והם ומתייחסים אל פשוטי-העם כנחותים. הדמויות הראשית הן ברטימאוס, שד עוקצני בדרגת ג'ין, הקוסם נתנאל, כעת בן 17, וקיטי ג'ונס, פשוטת עם.
## הרקע העלילתי
בעולם הדומה לשלנו מלבד קיומם של הקסמים, שולטת בריטניה בעולם. שליטתה נחלשת, עקב מרידות חוזרות ונשנות ברחבי האימפריה - ובעיקר באמריקה, מושבה נידחת, בה נלחמים הבריטים בחוסר הצלחה.

הממשלה הבריטית לא יציבה, לאחר שעברה שני ניסיונות הפיכה בשנים האחרונות. בנוסף, מתגלים יותר ויותר אנשים בקרב פשוטי העם שפיתחו עמידות בפני קסמים, ונערכות הפגנות רבות נגד הממשלה.

## עלילת הספר
האימפריה הבריטית מתחילה להתמוטט עקב מלחמה לא מוצלחת מחוץ והפגנות מתחזקות והולכות מצד פשוטי העם. קיטי ג'ונס, החסינה לקסם ומשתייכת למחתרת של פשוטי העם המנסה למרוד בקוסמים, מתגוררת בזהות בדויה בלונדון, ונתנאל מאתר אותה. קיטי, שהתיידדה עם ברטימאוס, מצליחה להבין ממנו שבעבר הוא יצר קשר חברי עם המלך תלמי במצריים, ויחד הם ניסו לייצר אחווה בין שדים לבני אדם. המחזאי מייקפייס, ידידו הקרוב של ראש הממשלה, זומם השתלטות כוללת על הממשלה באמצעות זימון שדים לתוך בני אדם. עם זאת, כשהתוכנית יוצאת לפועל מתגלה כי השדים חזקים יותר מהגופים המארחים שלהם, מה שגורם לשדים לנסות להשתלט על העולם ולהכפיף אותו לרצונם. בעידודה של קיטי, נתנאל מזמן את ברטימאוס לתוכו והשניים פועלים לראשונה בתוך גוף אחד, מתוך שיתוף פעולה מלא ולא על ידי שליטה. הכוח המשותף שלהם מאפשר להם להפעיל את המטה של גלדסטון בהצלחה, ולהרוג את השדים שזומנו לתוך גופים מארחים אך בשל עוצמת הכוחות נתנאל נאלץ להקריב את עצמו. הוא משחרר את ברטמיאוס בחזרה ל"עולם האחר" רגע לפני.

## צורת הכתיבה
גם ספר זה מסופר מנקודת המבט של שלושת הגיבורים, כאשר ברטימאוס כותב בגוף ראשון, ומוסיף הערות שוליים שנונות, והפרקים של נתנאל וקיטי בגוף שלישי. המיוחד בספר זה, הוא שחלק מהפרקים של ברטימאוס מתרחשים בעבר, בתקופתו של תלמי.

בספר זה, נע הסופר בין השם נתנאל, שמו מלידה של הקוסם ושמו ה"אמיתי", ובין השם ג'ון מנדרייק, אותו קיבל נתנאל בגיל 12, כדי להתערות בעולם הקוסמים, וזאת במטרה להדגיש את השינוי שעבר עליו במהלך הספרים. לקראת סוף הספר, כשנתנאל מקריב את עצמו למען ברטימאוס, הוא חושב שמאז ומעולם החשיב את שמו לנתנאל בלבד - הוא אומר שבאותו הרגע ראה את נתנאל האמיתי, ולא את ההצגה שהיה ג'ון מנדרייק.

## קישורים חיצוניים
* 

קטגוריה:ספרי פנטזיה
קטגוריה:ספרי 2007
קטגוריה:ספרי ג'ונתן סטראוד
קטגוריה:רומנים המתרחשים בלונדון
קטגוריה:ספרי הוצאת כתר
נפרדק קרושבאץ (כדורסל)

**מועדון הכדורסל נַפְּרֶדָק קְרוּשֵׁבָאץ** (בסרבית: **Кошаркашки клуб Напредак Крушевац**) היא קבוצת כדורסל סרבית מהעיר קרושבאץ. המתמודדת בליגת המשנה הסרבית בכדורסל.

הקבוצה הוקמה בשנת 1946, בתור קבוצת חובבים שנרשמה באיגוד הכדורסל היוגוסלבי רק בשנת 1965. עונת הבכורה בליגת העל היוגוסלבית הייתה בשנת 1994, אך היא הסתכמה בעונה אחת בלבד. בעונת 2004/05 חזרה לשחק בליגה הבכירה והפעם בליגת העל של סרביה ומונטנגרו, שהפכה לאחר שנתיים לליגה סרבית בלבד. בסיום עונת 2011/12 נשרה הקבוצה לליגה השנייה לאחר שסיימה במקום ה-16 בטבלה.

בעונת 2011/12, השתתפה הקבוצה בליגה הבלקנית.

## קישורים חיצוניים

* 

קטגוריה:קבוצות כדורסל סרביות
קטגוריה:קרושבאץ: ספורט
מפלגת הסוציאליזם הדמוקרטי

**מפלגת הסוציאליזם הדמוקרטי** (בגרמנית: **Partei des Demokratischen Sozialismus**, ידועה גם בראשי התיבות **PDS**) הייתה מפלגה סוציאליסטית-דמוקרטית שפעלה בגרמניה בשנים 1989–2007.

המפלגה היוותה המשך חוקי והיסטורי של מפלגת האיחוד הסוציאליסטי ששלטה בגרמניה המזרחית עד 1990. עד שנת 2005 נתפסה המפלגה כמייצגת המסורתית של השמאל המזרח-גרמני וזכתה לתמיכה מזערית בקרב תושבי מערב גרמניה.

בבחירות החופשיות הראשונות בגרמניה המזרחית ב-18 במרץ 1990 קיבלה המפלגה 16.3% מהקולות. בבחירות הפרלמנטריות הכל גרמניות הראשונות בשנת 1990 היא קיבלה 2.4% מהקולות וכך הגיעה ל 17 חברי פרלמנט. בשנת 1994 היא זכתה ב -4.4% ונכנסה לבונדסטאג. בשנת 1998 קיבלה 5.1% מהקולות. בשנת 2002, צברה המפלגה 4.0% מהמצביעים. בשנת 2004 מנתה המפלגה כ־62,000 חברים.

ה-PDS השתנתה פעמים רבות. עם זאת, בתוך המפלגה היו זרמים (למשל הפלטפורמה הקומוניסטית) שהיו עוינים למערכת החברתית של גרמניה. במחוז מקלנבורג הקימה ה-PDS ממשלת קואליציה בשנת 1998 ובברלין בשנת 2002 יחד עם ה-SPD. בבחירות הפדרליות שנערכו ב-2005 התמודדה המפלגה ברשימה משותפת עם מפלגת עבודה וצדק חברתי - האלטרנטיבה האלקטורלית, שבסיס בוחריה במערב גרמניה. הרשימה המשותפת זכתה להצלחה כאשר השיגה כ-8.7% מן הקולות ו-53 מושבים בבונדסטאג.

ב-16 ביוני 2007 התאחדו שתי המפלגות ויצרו את מפלגת השמאל די לינקה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
סוציאליזם דמוקרטי
קטגוריה:מפלגות סוציאל-דמוקרטיות
קטגוריה:מפלגות שהוקמו ב-1989
קטגוריה:פופוליזם שמאלי
חתיתולוג

**חִתיתולוג** (באנגלית: **Hittitologist**) הוא ארכאולוג, היסטוריון, בלשן או היסטוריון של האמנות המתמחה בהיסטוריה של החִתים, בשפה החתית ובאימפריה החתית.

כמו כן, החתיתולוג מתעמק בהיסטוריה ובתרבות החתית באנטוליה באלף הראשון והשני לפנה"ס, ובממלכה החתית החדשה בסוריה-אנטוליה.

## חתיתולוגים ידועים (רשימה חלקית)

*איתמר זינגר
*אלברכט גצה
*יורם כהן
*אמיר גילן
*בדז'יך הרוזני
*טרבור ברייס 
*גארי בקמן 
*אוליבר גורני 
*ג'ארד מילר 
*קרייג מלצ'רט 
* האנס גוסטב גוטרבוק 
* אלווין קלוחורסט 
* אדגר סטרוטבנט 
*בולוס שקור

## קישורים חיצוניים
* - אתר ביוגרפיות של חתיתולוגים (בגרמנית)

קטגוריה:חתים
קטגוריה:ארכאולוגיה
קטגוריה:היסטוריונים של העת העתיקה
אלברכט גצה

**אלברכט גֶצֶה** (בגרמנית: **Albrecht Goetze**; 11 בינואר 1897 – 15 באוגוסט 1971) היה חִתיתולוג ואשורולוג גרמני-אמריקאי.

## ביוגרפיה
אלברכט גצה נולד ב-11 בינואר 1897 בלייפציג שבגרמניה, וגדל בדרמשטאדט. הוא השתתף במלחמת העולם הראשונה ונפצע שלוש פעמים בקרב. החל בלימודי בלשנות באוניברסיטת היידלברג בשנת 1918, ובשנת 1922 קיבל תואר דוקטור על דיסרטציה שכותרתה "הכרונולוגיה היחסית של אפקטים קוליים". הוא החל להרצות שם בשנת 1927, ובשנת 1930 התמנה לפרופסור לשפות שמיות עתיקות וללימודי המזרח הקרוב באוניברסיטת מרבורג, עד עליית הנאצים לשלטון בשנת 1933.

בשנת 1933 הושם גצה תחת השגחה של המשטר ופוטר מן האוניברסיטה מפני שנחשב "בלתי מהימן מבחינה פוליטית", מכיוון שהפיץ עלונים נגד הנאצים בטרם עלייתם לשלטון. לאחר מכן הוא עבד בהוראה בקופנהגן ואוסלו, בעוד משפחתו נשארה בגרמניה. בשנת 1934 הוזמן לאוניברסיטת ייל, שם פיתח את המחקר החתיתולוגי והאשורולוגי. בשנת 1951 הוא זכה במלגת גוגנהיים. הוא פרש כפרופסור אמריטוס בשנת 1965.

גצה שילב את ידיעותיו בשפות השמיות ושפות הודו-אירופיות כדי להכיל את מקצוע החתיתולוגיה שהחל להתפתח לקראת סוף מלחמת העולם הראשונה.

נפטר בגרמיש שבבוואריה בשנת 1971.

## קישורים חיצוניים
* מדריך לכתביו של גצה באוניברסיטת ייל 

קטגוריה:אשורולוגים
קטגוריה:חיתיתולוגים
קטגוריה:ארכאולוגים גרמנים
קטגוריה:היסטוריונים גרמנים
קטגוריה:זוכי מלגת גוגנהיים
קטגוריה:מהגרים מגרמניה לארצות הברית
קטגוריה:היסטוריונים אמריקאים
קטגוריה:גרמנים שנולדו ב-1897
קטגוריה:אמריקאים שנולדו ב-1897
קטגוריה:אמריקאים שנפטרו ב-1971
קטגוריה:גרמנים שנפטרו ב-1971
אליהו לויצקי

[שמאל|ממוזער|250px|אליהו ושרה לויצקי עם ילדיהם, בשלהי [שנות ה-20 של המאה ה-20|שנות העשרים]]
**אליהו לויצקי** (כ"ג באייר תרמ"ח, מאי 1888 – ה' בחשוון תשמ"ה, 31 באוקטובר 1984) היה מאנשי העלייה השנייה, ממתיישבי עין גנים וממייסדי ירקונה.

## ביוגרפיה
נולד ברומני שבפלך פולטבה באימפריה הרוסית (כיום נמצאת העיר בתחומי מחוז סומי באוקראינה), לישראל ופסיה לויצקי. בצעירותו הצטרף לאגודת הצעירים הציונים "התחייה". בשנת 1906 עלה לארץ ישראל. בתקופה הראשונה עבד בחקלאות בנס ציונה וברחובות, ולאחר מכן נדד במקומות שונים בארץ, במושבות: פתח תקווה, מנחמיה וחדרה, בחוות חקלאיות: סג'רה, חוות כנרת וחפציבה ובשכונת אחוזת בית, שהייתה לתל אביב, ועסק בהן בחקלאות ובהגנה.

בבואו ארצה היה חבר "הפועל הצעיר", ולאחר יסוד "אחדות העבודה" הצטרף אליה. היה מחבורת אנשי העלייה השנייה, שרבים מהם תפסו עמדות מפתח בהנהגת היישוב ותנועת העבודה.

בשנת תרע"א (1911) נישא לשרה קושניר (נפטרה ב-1969), בתו של דוד קושניר, והתגורר בפתח תקווה. כעבור זמן הצטרף לחבורת החלוצים והפועלים שהתיישבה בעין גנים, ובהם א.ד. גורדון ויוסף חיים ברנר. היה חבר "ההגנה" והשתתף בהגנת פתח תקווה.

בשנת 1932 היה ממייסדי ירקונה ובמשך עשרות שנים היה מראשי המתיישבים.

היה אב לשתי בנות ושלושה בנים. בנו גואל לויצקי היה ממפקדי "ההגנה" וה'מוכתר' של קיבוץ אלונים.

נפטר ב-31 באוקטובר 1984, בגיל 96. הובא למנוחות בבית העלמין המשותף של המושבים ירקונה וגני עם .

## קישורים חיצוניים
* 

קטגוריה:ישראלים שנולדו ב-1888
קטגוריה:אנשי העלייה השנייה
קטגוריה:חברי הפועל הצעיר
קטגוריה:חברי אחדות העבודה
קטגוריה:לוחמי ההגנה
קטגוריה:משפחת קושניר
קטגוריה:מתיישבי עין גנים
קטגוריה:אישים הקבורים בבית הקברות ירקונה-גני עם
קטגוריה:ישראלים שנפטרו ב-1984
קטגוריה:ירקונה: אישים
קטגוריה:עין גנים: אישים
דוד קושניר

**דוד קושניר** (נולד בכ"ד בכסלו תרכ"ז, 2 בדצמבר 1866) היה מחלוצי העלייה השנייה, ממתיישבי המושבה יהודיה (כיום יהוד).

## ביוגרפיה
דוד קושניר נולד באוקראינה, אז חלק מהאימפריה הרוסית, אביו היה אברהם קושניר. נישא לשיינדל בת יוסף פינקלשטיין, והתגורר בעיר באלטה. לאחר נישואיו עבד בחקלאות. בהשפעת מנחם שיינקין, שהיה הרב מטעם בעיר מגוריו, התקרב לציונות ותכנן לעלות לארץ ישראל, אולם רעייתו התנגדה בתוקף. הוא פנה במכתב לא. ד. גורדון ושאלו לדעתו, וגורדון השיב כי רק מי שמוכן להקרבה עצמית רשאי לעלות לארץ.

בקיץ תרס"ד (1904) עלה קושניר לארץ לבדו. הוא רכש בארץ בית וחלקת אדמה במושבה יהודייה, שהוקמה בשנת תרמ"ב (1882) על ידי מייסדי פתח תקווה. בשל קשיי התאקלמות נטשו אותה מייסדיה לאחר תקופה קצרה ורובם שבו לפתח תקווה, ולאחר פטירת הרב מרדכי גימפל יפה, בשנת תרנ"ב (1892), לא נותרה בה נפש חיה. קושניר, יחד עם עוד אחד עשר מתיישבים, יישבו מחדש את הבתים הנטושים והתגוררו בתנאים קשים מאוד. בעבר שימש ביתו של קושניר כבניין הישיבה שהקים הרב מרדכי גימפל יפה.

קושניר שלח מכתב לרעייתו ושכנע אותה לעלות לארץ ולהצטרף אליו. בכסלו תרס"ה (דצמבר 1904) הפליגו האם וששת ילדיהם מאודסה והגיעו ליפו, ומשם לקחם קושניר אל ביתו ביהודיה (כהיום יהוד), כעבור זמן עברו לפתח תקווה.

קושניר היה מקורב לקבוצת החלוצים והפועלים שהתגוררה בעין גנים, ובהם  א.ד. גורדון ויוסף חיים ברנר.

בניו היו הסופרים מרדכי שניר ושמעון קושניר. חתנו היה אליהו לויצקי, ממייסדי ירקונה.
[ממוזער|קברו ב[בית הקברות היהודי בהר הזיתים]]

## לקריאה נוספת
* שמעון קושניר, **בכור מכורה**: נתיבו של נער עובד בימי העלייה השנייה, תל אביב: הוצאת עיינות, תשט"ו-1955.

*
קטגוריה:יהודים אוקראינים
קטגוריה:אנשי העלייה השנייה
קטגוריה:מתיישבי יהוד
קטגוריה:יהודים הקבורים בהר הזיתים: חלקות החסידים
קטגוריה:ארץ-ישראלים שנולדו ב-1866
גואל לויצקי

**גואל לויצקי** (2 בנובמבר 1917 – 6 במרץ 2009) היה מאנשי הש"י וממפקדי "ההגנה", ממייסדי קיבוץ אלונים ו"מוכתר" הקיבוץ. התפרסם כשגילה את זהות רוצחו של אלכסנדר זייד.

## ביוגרפיה
לויצקי נולד בישראל לאליהו לויצקי ולשרה, בתו של דוד קושניר. בשנות ה-30 התגייס ליחידת הנוטרים שהוקמה להגן על יישובי עמק יזרעאל. בשנת 1938 היה ממקימי קיבוץ אלונים שבעמק יזרעאל. באותה תקופה הכיר את אשתו, שרה לבית טומרקין, שעלתה לארץ בעליית הנוער מגרמניה. במשך שנים שימש 'מוכתר' הקיבוץ.

שירת ב"הגנה" והיה מאנשי הש"י. כשהוקם הפלמ"ח התגייס לשורותיו ושירת בפלוגה א', תחת פיקודו של יגאל אלון. יחד עם יצחק חנקין פעל לויצקי לגילוי זהותו של רוצחו של אלכסנדר זייד, אותו הכיר מקרוב. לויצקי קיבל את אישורו של יגאל אלון למשימה. הוא הגיע לנערה בדואית בשם שינארה, שהייתה משבטו של הרוצח, ולאחר שדובב אותה, היא גילתה לו את זהותו של הרוצח, קאסם אל-טבאש. בית הדין של "ההגנה" דן את אל-טבאש למוות והוא נורה בידי חנקין.

## מפקד חבל סדום
לקראת מלחמת העצמאות מונה לויצקי למפקד גזרת חבל סדום של "ההגנה". גרשון ריטוב, מפקד העיר התחתית בחיפה היה אמור להחליף אותו, אך נפצע קשה בפיצוץ מכונית תופת והחילוף בוטל. ב-18 באפריל 1948 הפסיקו הבריטים ללוות שיירות מירושלים אל מפעל האשלג בצפון ים המלח. מאז תחילת מלחמת העצמאות ניהל מייסד ומנהל המפעל, משה נובומייסקי, מגעים עם המלך עבדאללה וגורמים ירדניים אחרים לשמור על מפעלי חברת האשלג ולהוציאם ממעגל המלחמה. אולם ב-17 במאי הוחתמו שני נציגים, של המפעל ושל "ההגנה", על הסכם שמסר את מפעלי חברת האשלג לחסות ירדנית. לויצקי לא קיבל את ההסכם והודיע על כוונתו להילחם על סדום.

ב-29 באפריל 1948 קיבלו כל הפועלים בסדום הודעות פיטורים, שעמדו להיכנס לתוקפן עם סיום המנדט הבריטי, ב-14 במאי. אנשי מועצת הפועלים, ובהם יהודה אלמוג, באו במשלחת אל גואל לויצקי, הניחו את נשקם לפניו ואמרו כי אינם רוצים להגן על המפעל שממנו פוטרו. לויצקי כינס אספה כללית והודיע כי מעתה אין זה "המפעל של נובומייסקי", אלא עמדה אסטרטגית חשובה. דבריו שכנעו את האנשים ליטול את נשקם ולצאת למילוי תפקידיהם. ב-9 ביולי החליף אמנון זעיר את גואל לויצקי.

בהמשך המלחמה הוצב לויצקי בחטיבת עודד (חטיבה 9) כמפקד גדוד 91.

לאחר קום המדינה שימש לויצקי כמפקד הצבאי של אזור המשולש, ומאוחר יותר הממונה על המגזר הערבי במס ההכנסה וסגן נציב מס ההכנסה . למד מנהל ציבורי באוניברסיטת חיפה .

עם הפילוג בקיבוץ המאוחד, משפחת לויצקי יחד עם 15 משפחות נוספות נאלצו לעזוב את קיבוץ אלונים . גואל ואשתו שרה עברו לקריית טבעון הסמוכה, שם קיבלו חלקת אדמה והיו ממייסדי עמותת שיכון אלה . שרה נפטרה ב-12 במאי 1990 והובאה למנוחות בבית העלמין בקריית טבעון . גואל נפטר ב-7 במרץ 2009 והובא למנוחות לצידה. הם היו אבות לשני בנים: עמי ועופר.

## קישורים חיצוניים

* תמונות מאוסף גואל לויצקי תוך האוספים הדיגיטליים של ספריית יונס וסוראיה נזריאן, אוניברסיטת חיפה

קטגוריה:אנשי היישוב ילידי הארץ
קטגוריה:לוחמי ההגנה
קטגוריה:משפחת קושניר
קטגוריה:עין גנים: אישים
קטגוריה:בוגרי בית הספר תחכמוני (תל אביב)
קטגוריה:אלונים: אישים
קטגוריה:אישים הקבורים בקריית טבעון
קטגוריה:ישראלים שנולדו ב-1917
קטגוריה:ישראלים שנפטרו ב-2009
מרדכי שניר

**מרדכי שניר (קושניר)** (27 בדצמבר 1894 – 7 בדצמבר 1961) היה סופר וחוקר העלייה השנייה, מהוגי הדעות של תנועת העבודה. 

## קורות חיים
נולד בבאלטה, אוקראינה, לשיינדל ודוד קושניר. היה אחיו של שמעון קושניר, סופר ופעיל ציוני ואביו של טוביה קושניר. בשנת 1904 עלה אביו לבדו לארץ ישראל, וכעבור מספר חודשים עלתה האם עם ששת ילדיה ובהם מרדכי. במשך תקופה הם התגוררו ביהודיה, וכעבור זמן עברו לפתח תקווה. הוא למד בבית הספר החקלאי, ובין חברי כיתתו הייתה אסתר ראב, עמה שמר על קשרי ידידות.

לאחר מותו העלתה ראב זיכרונות מימי ילדותה וכתבה על שניר:

שניר היה מקורב לקבוצת החלוצים והפועלים שהתגוררה בעין גנים, ובהם א. ד. גורדון ויוסף חיים ברנר. הוא תיעד את רצח ברנר וחבריו וטען כי לא נעשה די כדי להצילם. את הדברים פרסם בקובץ "אהל" ובספרו "בתחום הימים" שיצא בהוצאת "עם עובד" בשנת 1954. הוא גם כינס אסופת זיכרונות על ברנר והוציאם לאור בשנת 1943. מהדורה מורחבת יצאה בשנת 1971, עשור לאחר מותו, ובשנת 1991 יצא קובץ השלמות על ידי אורי ברנר ויצחק כפכפי.

שניר הוציא גם אסופת זיכרונות על רחל המשוררת ועל ברל כצנלסון. כמו כן ערך את ספרו של כצנלסון "הסולם אל החזון", שיצא בשנת 1946.

במשך שנים היה מנהל ארכיון תנועת העבודה. פרסם מאמרי הגות ופובליציסטיקה על תנועת העבודה ועל דור העלייה השנייה. בשנת 1959, שנתיים לפני מותו, הוציא את הספר "בני הדור ומוריו" על דור המייסדים של תנועת הפועלים.

ב-1961 זכה שניר בפרס ההסתדרות לספרות

שניר נפטר ב-7 בדצמבר 1961 ונקבר בבית הקברות נחלת יצחק.

## ספריו
* **בתחום הימים**, תל אביב: הוצאת עם עובד, 1954
* **יוסף חיים ברנר: מבחר דברי זכרונות**, תל אביב: הוצאת הקיבוץ המאוחד, 1943
* **רחל ושירתה: מבחר דברי זכרונות והערכות**, 1946
* **על ברל כצנלסון: זכרונות ודברי הערכה**, הוצאת מפלגת פועלי ארץ ישראל, 1952
* **בני הדור ומוריו**, 1959
* **דוד רמז: איש החזון והמעשה**, הוצאת מפלגת פועלי ארץ ישראל, 1962
* **דברים שלא בעיתם**, ילקוט אחדות העבודה, 1970

## לקריאה נוספת
* נחמן תמיר, **אנשי העלייה השנייה - כרך ו**', הוצאת המרכז לתרבות ולחינוך תל אביב וההסתדרות הכללית של העובדים בארץ ישראל, 1974, עמודים 232-235

## קישורים חיצוניים

* 

## הערות שוליים

קטגוריה:אנשי העלייה השנייה
קטגוריה:ישראלים ילידי אוקראינה
קטגוריה:ציונים סוציאליסטים
קטגוריה:משפחת קושניר
קטגוריה:סופרים כותבי עברית
קטגוריה:תנועת העבודה
קטגוריה:ישראלים שנולדו ב-1894
קטגוריה:ישראלים שנפטרו ב-1961
קטגוריה:אישים הקבורים בבית הקברות נחלת יצחק
מועצה אזורית סולם צור

**מועצה אזורית סולם צור** הייתה מועצה אזורית שהתקיימה בגליל המערבי, מהקמתה בשנת 1950 עד שנת 1982, עם הקמת מועצה אזורית מטה אשר, אשר איחדה בתוכה את מועצה אזורית סולם צור, מועצה אזורית געתון ומועצה אזורית נעמן. המועצה נקראה על שם סולמה של צור.

## היסטוריה
עם הקמתה, כללה המועצה את הקיבוצים הוותיקים חניתה, מצובה ואילון, את היישובים החדשים: ראש הנקרה וגשר הזיו, ואת המושבים לימן (שנקרא אז "צה"ל"), בצת ושומרה. לראש המועצה הראשון נבחר יהודה בן משה מקיבוץ מצובה. עם השנים נוספו למועצה מושבי עולים שהוקמו בגליל המערבי: גורן (1950), יערה (1950), עבדון (1952), עין יעקב (1951) ואבן מנחם (1960). כן הוכללה שלומי במועצה משנת 1952, אך הוצאה ממנה בספטמבר 1960, עת הפכה שלומי למועצה מקומית. בשנת 1958 הוקמה אדמית שנכללה במועצה. 

לקראת סוף 1962, עם הוצאתה של מעלות-תרשיחא מתחומי מועצה אזורית מעלה הגליל, התקיימו דיונים בשאלה האם לצרף את שאר יישובי מעלה הגליל למועצה אזורית סולם צור או להעביר למועצת מעלה הגליל את יישובי העולים של מועצה אזורית סולם צור. באותה תקופה כללה המועצה כ-4500 נפש בשלושה עשר יישובים ושטח השיפוט שלה הגיע ל-120,000 דונם, מתוכם כ-40,000 דונם היו בשימוש חקלאי. בסופו של דבר הועברו יישובי העולים של מועצה אזורית סולם צור, גורן, יערה, עבדון, עין יעקב ושומרה, ביחד עם אבן מנחם למועצה אזורית מעלה יוסף.

בתחילת 1963 צורפה ערב אל עראמשה למועצה.

## ראשי המועצה
* ברוך מצנע 
* אריה לוטן
* שמואל אילן (1968 - 1965, 1971 - 1970)
* צבי בן ישי
* דוד קורן (1968-1969, 1979-1981)

## הערות שוליים

*
סולם צור
סולם צור
לוגוסופיה

**לוגוסופיה** היא דוקטרינה של תפיסה יוצרת המביאה הכרות ייחודיות היוצרות שלמות אחת. היא נהגתה על ידי ההומניסט הארגנטינאי קרלוס ברננדוס גונסלס-פקוצ'ה (1901–1963) בשנת 1930.

השם "לוגוסופיה" מורכב משתי מילים יווניות: "לוגוס" ו"סופיה". המחבר בחר בשתי המילים האלה במובן של אמירה יוצרת או תגלית מחד, ומדע מקורי או דעת מאידך; זאת במטרה להורות על סוג חדש של הכרות שהן תורה, מתודה וטכניקה למען שיפור האדם על ידי עצמו.

הוגה התפיסה הלוגוסופית ושיטתה, מתייחס לתהליך של שיפור חשיבתנו בנתיב לא שיגרתי. הוא מציע לנטוש לזמן מה את החשיבה האינטלקטואלית השכיחה אשר יסודה בספקולציה ולהפנות את המבט פנימה אם כי לא על מנת לשקוע באינטרוספקציה, הרגשנית בדרך כלל, גם כאשר היא מנסה להישאר מפוקחת. המטרה תהיה התבוננות. התבוננות בתנועות המנטליות בתוכנו, במיקרו-קוסמוס החי והתוסס בנו, והמורכב ממחשבות הנולדות, מתפתחות, קמלות, מתעצמות, מצוות...

השיטה הלוגוסופית מצמידה התנסות ולימוד תאורטי במטרה ליצור למידה משמעותית המסוגלת לתרום ללומד אותם האלמנטים החיוניים לגדילתו, שהיא ההתפתחות המודעת של פנימיותו.

## קישורים חיצוניים

* הקרן הלוגוסופית של ארצות הברית

קטגוריה:הומניזם
הליגה היוגוסלבית בכדורסל

**ליגת העל היוגוסלבית** הייתה ליגת הכדורסל הבכירה ביוגוסלביה לשעבר. הליגה הוקמה בשנת 1945 והתקיימה עד לשנת 1991 עם התפרקות יוגוסלביה למספר מדינות.  מליגה זו יצאו הליגות הבאות:
* ליגת העל המקדונית בכדורסל 
* ליגת העל הקרואטית בכדורסל
* ליגת העל הסלובנית בכדורסל 
* ליגת העל הבוסנית בכדורסל 
* ליגת העל של סרביה ומונטנגרו בכדורסל, שהתקיימה עד שנת 2006 ופוצלה לשתי ליגות: 
** ליגת העל הסרבית בכדורסל 
** ליגת העל המונטנגרית בכדורסל

## אלופות הליגה היוגוסלבית

## ראו גם
*הגביע היוגוסלבי בכדורסל
*ליגת העל של סרביה ומונטנגרו בכדורסל
יוגוסלביה
קטגוריה:תחרויות כדורסל ביוגוסלביה
קטגוריה:תחרויות כדורסל לא פעילות
ליגת העל הסרבית בכדורסל

**ליגת הכדורסל הסרבית** (בסרבית: **Кошаркашка лига Србије**), היא ליגת הכדורסל הבכירה בסרביה. הליגה נוסדה בשנת 2006 לאחר ש**הליגה היוגוסלבית** פוצלה לכל מדינה בנפרד.

הליגה משחקת תחת חוקי הכדורסל של פיב"א. בשלב הראשון, הליגה מורכבת מטבלה של 16 קבוצות שמשחקות בשני סיבובים של בית/חוץ. 3 הקבוצות המסיימות ראשונות מצטרפות ל**סופרליגה**. ושתי המסיימות במקומות האחרונים, יורדות לליגת המשנה (ליגה B).

## שיטת הליגה
בעונה הסדירה משתתפות 16 קבוצות. בסיומה שתי קבוצות החזקות מעפילות לשלב השני ומעפילות לליגה האדריאטית השנייה. שתי קבוצות מתחתית הטבלה ירודות לליגת משנה.

בלשב השני מצטרפות שש קבוצות שמשחקות בליגה האדריאטית בכדורסל. שמונה קבוצות מחולקות ל-2 בתים. שתי קבוצות מכל בית עולות לפלייאוף.

האלופה וסגניתה משחקות במפעל היורוליג או היורוקאפ, לפי הסכמים או תוצאות המוקדמות. כמו כן, שתי הקבוצות שסיימו ראשונות בליגה הסדירהעולות באופן אוטומטי אל הליגה האדריאטית השנייה, קבוצות הליגה זכאיות להשתתף במפעל הליגה האדריאטית והליגה הבלקנית לפי בחירה והסכמים.

## קבוצות הליגה
נכון לעונת 
### הליגה הסדירה

### הסופרליגה המשוריינת

## היסטוריית אלופות
*2007: פרטיזן בלגרד
*2008: פרטיזן בלגרד
*2009: פרטיזן בלגרד
*2010: פרטיזן בלגרד
*2011: פרטיזן בלגרד
*2012: פרטיזן בלגרד
*2013: פרטיזן בלגרד
*2014: פרטיזן בלגרד
*2015: הכוכב האדום בלגרד
*2016: הכוכב האדום בלגרד
*2017: הכוכב האדום בלגרד
*2018: הכוכב האדום בלגרד
*2019: הכוכב האדום בלגרד
*2020: בוטלה
*2021: הכוכב האדום בלגרד
*2022: הכוכב האדום בלגרד
*2023: הכוכב האדום בלגרד
*2024: הכוכב האדום בלגרד
*2025: פרטיזן בלגרד 
## טבלת זכיות

## ראו גם
* הליגה היוגוסלבית בכדורסל

## קישורים חיצוניים
* 
* נתונים מאתר יורובסקט

## הערות שוליים

סרביה
קטגוריה:סרביה: כדורסל
קטגוריה:תחרויות ספורט בסרביה
שחייה באולימפיאדת סנט לואיס (1904)

שמאל|150px
שמאל|150px

**[[אולימפיאדת סנט לואיס (1904)]]** נערכה בסנט לואיס, מיזורי, ארצות הברית. תחרויות השחייה נערכו בין ה-4 בספטמבר 1904 ל-6 בספטמבר 1904. 9 משחים לגברים נערכו במשחקים אלו, בהשתתפות 32 משתתפים מ-5 מדינות. 

תחרויות השחייה נערכו באגם מלאכותי. בפעם היחידה בהיסטוריה של המשחקים האולימפיים נמדדו המשחים ביארדים.

## השחיינים הבולטים
צ'ארלס דניאלס () שזכה ב-5 מדליות, מהן 3 מדליות זהב, אמיל ראוש (24px גרמניה) זכה ב-3 מדליות, מהן 2 מדליות זהב וזולטאן הלמיי (  הונגריה) שזכה ב-2 מדליות זהב.

## טבלת המדליות

## הזוכים במדליות
### גברים

## קישורים חיצוניים

* שחייה באולימפיאדת סנט לואיס (1904), באתר סימוכין ספורט אולימפי

*
1904
קטגוריה:ענפי ספורט באולימפיאדת סנט לואיס (1904)
גבי ללוש

**גבי ללוש** (מרץ 1948 – 19 באוגוסט 2011) היה איש ציבור ישראלי, שכיהן כראש עיריית דימונה בשנים 1989–2003.
## ביוגרפיה
גבי ללוש נולד בקזבלנקה שבמרוקו במרץ 1948. בנעוריו היה פעיל בתנועת "דרור" הציונית. בשנת 1961, כשהיה בן 13, עלתה משפחתו לישראל והתיישבה בדימונה. מגיל צעיר היה חבר בתנועת בית"ר ובתנועת החֵרוּת. עד שנת 1977 עבד ללוש כמנהל חשבונות ב"בנק קרדיט" ומאוחר יותר בחברת "עמידר". כיהן גם כחבר ועדת הכספים של ההסתדרות הציונית העולמית.

החל משנת 1977, לאחר עליית הליכוד לשלטון בישראל, החל לעסוק בתפקידים ציבוריים שונים, ובהם מנכ"ל חברת "אפרידר" לפיתוח אשקלון (חברה ממשלתית באותה עת טרם הפרטתה) ומנכ"ל חברת "חלמיש", חברה לשיכון, בינוי ושיקום תל אביב-יפו.

בשנת 1979 נבחר כחבר מועצת עיריית דימונה מטעם מפלגת הליכוד. בשנים אלו מילא תפקידים שונים בליכוד כגון חבר מרכז, חבר מזכירות וגזבר סיעת "תכלת-לבן" בהסתדרות העובדים הכללית. 

בבחירות לראשות עיריית דימונה ב-1983 התמודד ללוש כמועמד עצמאי מול אלי הללי שהתמודד כמועמד הליכוד, והפסיד לו, כשהוא מכהן באופוזיציה.

בבחירות בשנת 1989 התמודד ללוש מטעם הליכוד בעוד הללי התמודד ברשימה עצמאית. בבחירות אלו גבר ללוש על הללי בסיבוב שני ונבחר לראשות עיריית דימונה.

ב-1996 הורשע בהפעלת אתר פסולת בלתי חוקי. ב-2003 הורשע בהזרמת ביוב גולמי לנחל ערוער ונקנס ב-2000 ש"ח.

בבחירות המוניציפליות בשנת 2003 הפסיד למאיר כהן.

נפטר ב-19 באוגוסט 2011, והובא למנוחות בבית העלמין בדימונה.

בנו, אריאל ללוש, עורך דין במקצועו, מכהן כסגן ראש העיר דימונה. אחיו הצעיר שלמה ללוש הוא ראש מועצת מעלה אפרים.

## קישורים חיצוניים
* גבי ללוש, באתר עיריית דימונה
* 

## הערות שוליים

קטגוריה:עולים בשנות ה-1960
קטגוריה:ראשי עיריית דימונה
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות ישראלים שהורשעו בדין
קטגוריה:ישראלים ילידי מרוקו
קטגוריה:ישראלים שנולדו ב-1948
קטגוריה:ישראלים שנפטרו ב-2011
מיכל אורון

**מיכל אורון** (22 באוקטובר 1939 – 23 במאי 2022) הייתה פרופסור בחוג לספרות עברית באוניברסיטת תל אביב. תחום עיסוקה היה מיסטיקה יהודית, ספרות הקבלה וסיפורת חסידית.

## ביוגרפיה
אורון נולדה בישראל, אביה היה הסופר שמעון קושניר ואמה לאה הייתה אחותו של הווטרינר פרופ' אברהם קמרון.

מחקריה עסקו ביצירה המיסטית-קבלית ובקשרים הקיימים בין המיסטיקה היהודית והספרות העברית החדשה. את עבודת הדוקטורט שלה, "ה'פליאה וה'קנה' - יסודות הקבלה שבהם, עמדתם הדתית חברתית ודרך עיצובם הספרותית", כתבה בהדרכתה של פרופ' רבקה ש"ץ אופנהיימר, והגישה לסנט האוניברסיטה העברית באדר תש"מ.

אורון הייתה חברת ועדת פרס נשיא המדינה לספרות וכן חברת ועדת פרס ס. יזהר מטעם מכללת לוינסקי לחינוך.

בשנת 2009 השתתפה בכנס שדרות לחברה בנושא זִקנה יהודית.

היא הייתה נשואה לסופר וחתן פרס ישראל לספרות לשנת 2010 חנוך ברטוב ואם לבן מנישואיה הקודמים. אחיה הוא ד"ר אורי קושניר., ואחיה מצד האב היו הבוטנאי טוביה קושניר שנהרג במלחמת העצמאות בהיותו חלק ממחלקת הל"ה ודוד קושניר.

מיכל אורון-ברטוב נקברה בבית העלמין בקיבוץ עין החורש ליד בעלה, הסופר חנוך ברטוב.

## ספריה
* **בין היסטוריה לספרות, מבחר מאמרים בעריכת מיכל אורון, תל אביב.**
* הפליאה והקנה- יסודות הקבלה שבהם, עמדתם הדתית חברתית ודרך עיצובם הספרותית. ירושלים תש"ם
* מעולמו המיסטי של ר' נחמן מברסלב-יחד עם הניה ג' היידנברג. הוצאת פאפירוס תל אביב 1986
* **שער הרזים לרבי [[טודרוס בן יוסף אבולעפיה]]**, ירושלים, 1989 (מהדורה מדעית)
* יחד עם עמוס גולדרייך, **משואות**: מחקרים בספרות הקבלה ובמחשבת ישראל מוקדשים לזכרו של פרופ' אפרים גוטליב ז"ל", ירושלים: הוצאת מוסד ביאליק, בשיתוף בית הספר למדעי היהדות ע"ש חיים רוזנברג, אוניברסיטת תל אביב, 1994
* **מ'בעל שד' ל'בעל שם': שמואל פאלק, ה'בעל שם מלונדון**', ירושלים: הוצאת מוסד ביאליק, 2003
* **ספר השם המיוחס לר' משה די ליאון**, (מהדורה מדעית עם מבוא, הערות ומפתחות), הוצאת כרוב, לוס אנג'לס תש"ע
* **צוהר לסיפורי הזוהר, עיונים בדרכי הדרוש והסיפור בספר הזוהר**, הוצאת כרוב, לוס אנג'לס תשע"ג

## קישורים חיצוניים

* 
* 
* יהודה ליבס סודותיו של הבעל שם

## הערות שוליים

קטגוריה:סגל אוניברסיטת תל אביב: ספרות
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:חוקרי קבלה
קטגוריה:משפחת קושניר
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:ישראליות שנפטרו ב-2022
קטגוריה:ישראלים שנפטרו ב-2022
קטגוריה:אישים הקבורים בעין החורש
נוגדן עצמי

**נוגדנים עצמיים** (אנגלית: Autoantibody) הם נוגדנים המיוצרים על ידי מערכת החיסון ואשר מכוונים נגד מרכיבים נורמליים כגון תאים וחלבונים בגוף האדם. מחלות אוטו-אימוניות רבות, ביניהן מחלת הזאבת ומחלות ידועות נוספות, נגרמות כתוצאה מכך. 

## ייצור נוגדנים

נוגדנים מיוצרים על ידי לימפוציטים מסוג B, כאשר באופן נורמלי, מערכת החיסון מסוגלת לזהות ולהתעלם מחלבונים בריאים בגוף האדם עצמו. עם זאת, לעיתים מערכת החיסון מזהה בטעות מרכיבים שונים בגוף האדם כ"זרים" ותוקפת אותם, בדרך של יצירת נוגדנים עצמיים. נוגדנים אלו תוקפים תאים ורקמות בריאים בגוף ומביאים להיווצרות דלקת ונזק שעלול להיות נרחב. 
הסיבה להיווצרות נוגדנים עצמיים אינה תמיד ברורה. נמצא כי בחלק מן המקרים, קיימת פרה-דיספוזיציה גנטית, אשר יחד עם טריגר נוסף (למשל, מחלה ויראלית, או חשיפה לכימיקלים טוקסיים) מביאה לייצור נוגדנים עצמיים. בנוסף לכך, חוקרים סבורים כי קיים מרכיב הורמונלי במנגנון ההיווצרות, היות שמרבית מן המחלות האוטו-אימוניות הן מחלות אשר תוקפות יותר נשים מאשר גברים. 

## מחלות
קיימות מחלות שונות ורבות הנגרמות כתוצאה מייצור נוגדנים עצמיים. מחלות אלו כוללות מחלות כגון תת פעילות של בלוטת התריס- השימוטו, וכן מחלות יתר פעילות של בלוטת התריס, מחלות כגון זאבת, סקלרודרמה, סוכרת סוג 1, צליאק, סיורגן ומחלות ווסקוליטיות שונות. 

על מנת לאבחן מחלות אלו, ניתן להיעזר בין היתר בבדיקות דם למציאת נוגדנים עצמיים. בדיקת דם למציאת הנוגדן ANA (נוגדן אנטי-גרעיני, או anti-nuclear antibody) נלקחת במצבים לא ספציפיים, ומהווה מרקר לתהליך אוטו-אימוני. ANA הוא חיובי במגוון של תהליכים אוטו-אימוניים. אם ANA חיובי, לרוב נלקחות בדיקות נוספות כגון RF, מידת שקיעת הדם, רמת חלבון C בסרום (CRP) וקיום נוגדנים עצמיים נוספים כמפורט להלן. 

בדיקות דם לגילוי נוגדנים עצמיים משמשות גם כהערכה ליעילות הטיפול הרפואי הניתן במחלות אלו.

## סוגי נוגדנים עצמיים שונים

* זאבת - נוגדנים מסוג ANA, anti-dsDNA, anti-Smith
* זאבת כתוצאה משימוש בתרופות מסוימות - נוגדנים מסוג antihistone. 
* דלקת מפרקים שגרונתית או Rhumatois arthritis: נוגדנים מסוג Anti IgG
* סקלרודרמה - נוגדנים מסוג anticentromere, anti-scl-70
* פמפיגוס וולגריס - נוגדן מסוג anti-desmoglein
* פוליומיוזיטיס, דרמטומיוזיטיס - נוגדנים מסוג anti-jo-1
* מחלת סיוגרן - נוגדנים מסוג anti Ro, anti La
* סוכרת סוג 1 - נוגדנים מסוג anti-glutamate decarboxylase
* מחלת ווגנר - נוגדנים מסוג c-Anca
* מחלת השימוטו - נוגדנים מסוג antimicrosomal, antiThyroglobulin
* מחלת רקמת חיבור מעורבת (Mixed connective tissue disease) - נוגדנים מסוג anti-U1 RNP
* שחמת ראשונית של המרה - נוגדנים מסוג anti-mitochondrial
* צליאק - נוגדנים מסוג antigliadin, amtiendomysial
* דלקת כבד אוטואימונית - נוגדנים מסוג ANA, anti-smooth muscle, anti-liver kidney microsomal, anti-liver cytosol
* ווסקוליטיס שונים - נוגדנים מסוג p-anca

## ראו גם

* נוגדן Hu

## הערות שוליים

קטגוריה:נוגדנים
גונזו (החבובות)

**גונזו הגדול** (אנגלית: **Gonzo the Great**) או בקיצור **גונזו**, הוא דמות מסדרת הטלוויזיה "החבובות" שנוצרה על ידי ג'ים הנסון. גונזו מגלם דמות של יצור מוזר, ככל הנראה חייזר, שעובד בתור פעלולן.
גונזו בוצע במקור על ידי דייב גולז והופעתו הראשונה הייתה בשנת 1970 בפרק "סנטה קלאוס הגדול".

## היסטוריה
בניגוד לרוב הדמויות הראשיות בסדרה, גונזו הוא לא בן אדם או בעל חיים מוכר (אף על פי שבחבובות בחלל נחשף שהוא חייזר). הוא יצור המכוסה בפרווה כחולה, נוצות סגולות על ראשו ואף ארוך.

גונזו מוצג בסדרה כאמן ביצועים ופעלולן נועז מציג את עצמו בשם "גונזו הגדול". גונזו מאוהב בתרנגולת בשם קמילה והוא חבר של כל התרנגולות. בהופעותיו הראשונות, גונזו התלונן על כך שלא מעריכים את האמנות שלו. בפרק שבו התארחה ציפורת הוא התאהב בה למורת רוחה של קמילה.

במהלך פרקי הסדרה התעסקו המבקרים והצופים רבות במינו של גונזו. ג'ון קליז תיאר את גונזו: "קצת מכוער ומגעיל אשר תופס כדורי תותח". בהחבובות קרמיט שאל אותו: "מה מינך, גונזו? הוא דומה קצת לתרנגול הודו" וגונזו השיב: "כן, קצת כמו תרנגול הודו אבל לא הרבה". בסרט "החבובות בחלל" גילה גונזו שהוא חייזר.

במשחק "Monsters, Inc. Scare Island", הופיע גונזו בתור מפלצת אשר עוזרת לחפש אחרי גנב היהלומים,
בנוסף לכך, גונזו הופיע בסדרה משפחת סימפסון בפרק 5 של עונה 8.

## קישורים חיצוניים

* 

* גונזו בוויקי-חבובות

קטגוריה:החבובות: דמויות
אויגן, ארכידוכס אוסטריה

**אויגן, [[ארכידוכס]] אוסטריה** (; 21 במאי 1863 – 30 בדצמבר 1954), היה מפקד בכיר בצבא אוסטרו-הונגריה במלחמת העולם הראשונה.

## ביוגרפיה
### קריירה מוקדמת
[ימין|ממוזער|250px|ארכידוכס אויגן ב[אישל (1900)]]
אויגן נולד ליד ברנו במוראביה לקרל פרדיננד, ארכידוכס אוסטריה ולאליזבת פרנציסקה, ארכידוכסית אוסטריה מבית הבסבורג. בשנים 1883–1885 למד באקדמיה הצבאית הטרזיאנית בוינר נוישטאדט. לאחר מכן הצטרף למטה הכללי והתקדם בהדרגה בדרגות ובתפקידים. ב-1896 מונה למפקד הדיוויזיה ה-25, וב-1900 התמנה למפקד הקורפוס ה-14 באינסברוק. ב-1901 הפך הקורפוס שבפיקודו בו זמנית גם פיקוד ההגנה בטירול. בשנת 1906 המליץ אויגן על קונרד פון הצנדורף לתפקיד ראש המטה הכללי, ובשנת 1909 מונה אויגן למפקח הצבא ולמפקד הכללי של הכוחות בטירול. בשנת 1911 פרש אויגן מהצבא עקב בעיות בריאות.

בנוסף שימש אויגן בין השנים 1894–1923 גם כראש המסדר הטבטוני בווינה.

### מלחמת העולם הראשונה
עם פרוץ מלחמת העולם הראשונה חזר אויגן לשירות פעיל, ובדצמבר 1914 נשלח לפקד על הארמייה החמישית שכללה את כל כוחות הצבא בבלקן, כשלצידו מונה לראש המטה אלפרד קראוס. ב-22 במאי 1915 הוא הועלה לדרגת גנרל-אוברסט ויומיים לאחר מכן הוא התמנה למפקד החזית הדרום-מערבית נגד איטליה.
במהלך המתקפה האוסטרו-הונגרית הגדולה ביוני 1916 (קרב אסיאגו) הוא פיקד על הארמיות השלישית וה-11. בתחילה הצליחה המתקפה, אך האיטלקים פתחו במתקפת נגד והוא נסוג לקו החזית הקודם.

ב-23 בנובמבר 1916 הוא הועלה לדרגת גנרל-פלדמרשל. הוא השתתף בקרב קפורטו אך ב-18 בדצמבר 1917 פיטר אותו קרל הראשון, קיסר אוסטריה שהיה המפקד העליון של הצבא.

### אחרית ימיו ומותו
לאחר המלחמה התיישב בלוצרן בשווייץ. ב-1934 התיישב בווינה והמשיך בתפקידו כראש המסדר הטבטוני עד שהמסדר פוזר על ידי הנאצים. לאחר האנשלוס התיישב בבית שניתן לו בהתערבות הרמן גרינג, ובו גר בשנות מלחמת העולם השנייה. ב-1945 ברח לטירול שם קיבל בית לגור בו מכוח הכיבוש הצרפתי.

אויגן נפטר במראנו, בדרום טירול, ב-30 בדצמבר 1954 בגיל 91 ונקבר באינסברוק.

## אילן יוחסין

## קישורים חיצוניים

קטגוריה:מפקדי צבאות סדירים בעת החדשה: אישים
קטגוריה:מרשלים אוסטרו-הונגרים
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:אבירי מסדר העיט השחור
קטגוריה:אבירי מסדר גיזת הזהב
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מסדר כוכב רומניה
קטגוריה:גרמנים ממוראביה
קטגוריה:בוגרי האקדמיה הצבאית הטרזיאנית
קטגוריה:אוסטרים שנולדו ב-1863
קטגוריה:אוסטרים שנפטרו ב-1954
ליגת העל המקדונית בכדורסל

**ליגת הכדורסל המקדונית** (בסרבית: **Македонска Прва Лига**), היא ליגת הכדורסל הבכירה במקדוניה. הליגה נוסדה בשנת 1992 לאחר שהליגה היוגוסלבית פוצלה לכל מדינה בנפרד. 

הליגה משחקת תחת חוקי הכדורסל של פיב"א. בשלב הראשון, הליגה מורכבת מ-12 קבוצות שמשחקות בשני סיבובים של בית/חוץ, שהם 22 מחזורים. 

בסיום המחזור ה-22, הליגה מתחלקת לפלייאוף עליון (8 קבוצות), ופלייאוף תחתון (4 קבוצות). בפלייאוף העליון  מקומות 8-1 עולות לסדרות של "הטוב משלוש" ברבע ובחצי גמר ו"הטוב מחמש" בגמר עד האליפות. שיטת הסדרות והליגה השתנתה פעמים רבות במהלך השנים. בפלייאוף התחתון מתמודדות 4 הקבוצות במקום 12-9 בצמד משחקים כאשר הקבוצה במקום ה-9 משחקת נגד הקבוצה במקום ה-12 והקבוצה במקום ה-10 נגד הקבוצה במקום ה-11 שתי המפסידות בצמד המשחקים יורדות לליגת המשנה.

הקבוצה המעוטרת בליגה זו היא רבוטניצ'קי סקופיה. הראשונה שהצליחה לערער את מעמדה הייתה גוסטיבר ניקול פרט ואחריה סטרומיצה 2005, אך הן לא הצליחו ליצור רצף הצלחות. לאחר מכן הצטרפו גם מזט סקופיה ופני אינדוסטריס שהצליחו להגביר את התחרות.

## קבוצות הליגה בעונת 2025/26
* מזט סקופיה - סקופיה 
* פניקס 2010 - סקופיה 
* גוסטיבר 2015 -גוסטיבר 
* קוז'וב גבגליה - גבגליה 
* קומנובו 2009 - קומנובו 
* פליסטר ביטולה - ביטולה 
* רבוטניצ'קי סקופיה - סקופיה 
* טיקבש - קבדרצי 
* קאיר 2030 - סקופיה 
* אנגלי - סקופיה 
* מדזארי - סקופיה
* טא.אפ.טא סקופיה - סקופיה

## כל הגמרים

## פירוט זכיות

## ראו גם
* הליגה היוגוסלבית בכדורסל
* הגביע המקדוני בכדורסל

## קישורים חיצוניים

* נתונים מאתר יורובסקט

מקדוניה
קטגוריה:מקדוניה הצפונית: כדורסל
דיבס, הילד המחפש את זהותו

**דיבס, הילד המחפש את זהותו** הוא ספר שנכתב על ידי וירג'יניה אקסליין, פסיכולוגית קלינית וסופרת. הספר מתאר סיפור אמיתי אודות ילד שהיה בטיפולה. הוריו של הילד נתנו את הסכמתם להקלטת הפגישות הטיפוליות ושימוש בהם להוראה, למחקר ולפרסום. על מנת להגן על האנונימיות של הילד, כינתה אותו אקסליין בספרה 'דיבס'.

הספר מתעד סדרה של מפגשי טיפול במשחק שנערכו במשך שנה עם דיבס, ילד עם קשיים רגשיים וחברתיים ממשפחה משכילה ומבוססת. למרות סימנים ברורים המעידים כי הוא מוכשר, סקרן ובעל יכולות, הוריו תופסים אותו כילד הסובל מפיגור שכלי. דיבס נמנע ממגע חברתי, מיעט לדבר, הפגין התפרצויות זעם ואלימות, ונראה היה כי הוא סובל מלקות התפתחותית.

בתחילת הספר הופנה הילד לטיפול אצל אקסליין. היא שוחחה עם מורותיו וערכה תצפית על התנהגותו בכיתה, ובהסכמת הוריו קיבלה אותו לריפוי במשחק. על מנת לתקשר איתו השתמשה בטיפול במשחק. בהדרגה רכש דיבס ביטחון בחדר הטיפולים והצליח לבטא את עולמו הפנימי באמצעות המשחק. אקסליין נכחה שם עבורו, אפשרה לו לבטא את חוויותיו, ושיקפה לו את רגשותיו. במקביל, מתוארות מספר פגישות הדרכת הורים שקיימה עם אמו של דיבס. בהדרגה שוקם הילד והחל לתקשר עם סביבתו, להביע רגשות ולהתנהג בצורה נורמטיבית. באבחון שנערך לו נמצא כי דיבס היה ילד מחונן עם מנת משכל של 168. בעקבות הספר עלה לתודעת המטפלים המושג מחוננות ולקות למידה .

## לקריאה נוספת
* וירג'יניה אקסליין, **דיבס, הילד המחפש את זהותו**, מתורגם על ידי יואב הלוי, הוצאת ספריית פועלים, 1968 (יצא מחדש בתרגום יואב הלוי ב-2010).

## קישורים חיצוניים
* דיבס - אודות הספר וקישור לחלקים מתוכו, באתר "כותר". (חלקים מהספר באנגלית, באתר "גוגל ספרים").

קטגוריה:פסיכולוגיה התפתחותית
קטגוריה:ספרי 1964
קטגוריה:ספרים אמריקאיים
קטגוריה:ספרי ספריית פועלים
קטגוריה:פסיכולוגיה פופולרית: ספרים
Raining Men

**Raining Men** (בעברית: **גשם של גברים** או **גברים החלו להופיע**) הוא שיר מאלבום האולפן החמישי של ריהאנה, Loud בשיתוף הראפרית הטרינידדית ניקי מינאז' אשר יצא כסינגל לתחנות הרדיו בלבד ב-7 בדצמבר 2010. הוא נכתב על ידי מלווין הוג השני, ריבלינו ווטר, טימותי ות'רון תומאס וניקי מינאז' והופק על ידי מל ומוס וקוק הארל. השיר נשלח לתחנות הרדיו האורבאניות ב-7 בדצמבר 2010 כסינגל השלישי מארצות הברית ונשלח מחדש לאחר מכן ב-25 בינואר 2011. השיר הוא שיר היפ-הופ המכיל צלילים מורכבים של בס וסירנות. השיר בשיתוף הראפרית ניקי מינאז' אשר מבצעת קטע ראפ בשיר. מבחינה לירית השיר מדבר על כך שיש המון גברים זמינים בעולם כסיבה להתגבר על פרידה או לא לוותר על אהבה. השיר זכה לביקורות מעורבות, מצד אחד המבקרים שיבחו את הכימיה בין מינאז' לריהאנה אך מצד שני השוו את השיר לשיר Diva של ביונסה וטענו שיש דמיון גדול בין השניים.

עם שחרורו של האלבום השיר נכנס למצעד של דרום קוריאה ולמצעד ההורדות הדיגיטליות בבריטניה וארצות הברית. בדרום קוריאה השיר הגיע למקום ה-41 בעוד בבריטניה הגיע למקום ה-142 ולמקום ה-31 במצעד שירי ה-R&B. בארצות הברית השיר הצליח להגיע למקום ה-11 במצעד Bubbling Under Hot 100 Singles אך לא הצליח להיכנס למצעד הבילבורד ונהיה לשיר השלישי שלה שלא הצליח לעשות זאת. לאחר שחרורו לרדיו השיר הצליח להגיע למקום ה-48 במצעד שירי ההיפ-הופ/R&B. לשיר לא יצא קליפ והוא גם לא זכה להופעות טלוויזיוניות אם כי הוא נכנס לרשימת השירים של סיבוב ההופעות לקידום האלבום.

## הקלטה והפקה
השיר נכתב על ידי מלווין הוג השני, ריבלינו ווטר, טימותי ות'רון תומאס וניקי מינאז' והופק על ידי מל ומוס וקוק הארל. הארל גם היה המפיק הווקאלי של השיר ביחד עם ג'וש גודווין, מרקוס טובאר ואובאל צ'ובז באולפני ההקלטות Platinum Sound Recording Studios ו-Electric Lady Studios בניו יורק, ובאולפן Glenwood Recording Studios ברבנק קליפורניה. קובי האס שימש כהמנדס הווקאלי של השיר בעוד המיקסינג לשיר נעשה על ידי דנה נילסן.

## רקע והוצאה
על אף שהשיר לא קיבל קידום מלבד רדיו עירוני מוסיף, הוא הצליח להגיע למקום ה-48 במצעד שירי ההיפ הופ\אר אנד בי. השיר כולל קטע ראפ מאת ניקי מינאז', שעבדה עם ריהאנה גם על השיר "Fly" של מינאז', מתוך אלבומה הראשון, Pink Friday.

בריאיון לחדשות MTV, דיברה ריהאנה על שיתוף הפעולה עם מינאז': "זה שיר ממש כיף. לא, בכלל לא כמו המקור. זה אגרסיבי למדי אבל די מוזר ומצחיק." לאחר מכן, אמרה מינאז' בראיון שהיא כתבה את הקטע שלה בשיר בעצמה, כשהיא הייתה במיטה שלה. השיר כשל במצעדים ולא הצליח להיכנס למצעדים באירופה, אוסטרליה ניו זילנד ובארצות הברית, ולא זכה להשמעות רבות בתחנות הרדיו.

בספוטיפיי צבר למעלה מ-25 מיליון השמעות.

## קישורים חיצוניים

## הערות שוליים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי סטארגייט
קטגוריה:שירים על גשם
קטגוריה:סינגלים בהוצאת דף ג'אם רקורדינגס
התאחדות הצלמים המקצועיים בארץ-ישראל

**התאחדות הצלמים המקצועיים בארץ-ישראל** (באנגלית: **Palestine Professional Photographers Association**, בראשי תיבות: **PPPA**) הייתה התאחדות של צלמים יהודים שפעלה בארץ ישראל בין השנים 1939–1941. הקבוצה ביקשה לקדם את מעמדו המקצועי של הצלם בא"י, והייתה מעורבת בניסיון להסדרת נושאי זכויות יוצרים.

ההתאחדות הוקמה ב-8 במאי 1939 על ידי ולטר צדק. על פי הצהרתה, ההתאחדות נועדה "להגנה ולקידום האינטרסים המקצועיים של החברים". בפברואר 1940 התמנה הלמר לרסקי כנשיא הכבוד של ההתאחדות. מרבית חבריה של ההתאחדות היו תושבי תל אביב ושם היה גם מרכז פעילותה. מספר צלמים נוספים היו מרוכזים בחיפה. 

בין פעילות האגודה בולט הניסיון להסדרת זכויות היוצרים של הצלמים כנגד קק"ל וקרן היסוד, שהיו המזמינות הגדולות של תצלומים בארץ ישראל. קרנות אלו ביקשו לשמור לעצמן את זכויות היוצרים על התצלומים, על ידי החזקת הנגטיבים, והפעילו את כוחן המנופוליסטי לשם כך. פעילויות נוספות של ההתאחדות היו ארגון תערוכות של ההתאחדות וכן קיום סדנאות מקצועיות, שהידועה בהן התקיימה ב-1940 על גג ביתו של לרסקי ברחוב דיזנגוף מס' 16 בתל אביב. 

בהתאחדות היו חברים צלמים כגון ארווין שטיינר, אלפונס הימלרייך, ד"ר זיס (Süss), ולטר קריסטלר, ניקולא שווארץ, לזר דינר, ליזלוטה גז'בינה, אריך קומינר, דינה גץ, יצחק קלטר, נפתלי אבנון, יעקב רוזנר שמעון ויסנשטיין, יוליאן פירסט ואחרים. 

## לקריאה נוספת
*סלע, רונה, **צילום בפלסטין/ארץ-ישראל בשנות השלושים והארבעים**, הוצאת הקיבוץ המאוחד ומוזיאון הרצליה לאמנות, 2000, עמ' 152–153.

קטגוריה:היסטוריה של הצילום
קטגוריה:ישראל: אמנות
קטגוריה:איגודים בישראל
קטגוריה:היישוב
קטגוריה:צילום בארץ ישראל
כי אשמרה שבת

**כִּי אֶשְׁמְרָה שַׁבָּת** הוא פיוט לשבת שחיבר רבי אברהם אבן עזרא במאה ה-12. הפיוט פופולרי כזמר לשבת, בעיקר בקרב בני עדות המזרח, וחוברו לו לחנים רבים.

בגרסה העתיקה של הפיוט במקור, נכתב **אִם** אֶשְׁמְרָה שַׁבָּת, אך שונה עם הזמן, ככל הנראה כדי להדגיש כי אין סימני שאלה בשמירת השבת. בקרב יהודי תימן, נשמר עד היום הנוסח המקורי העתיק "אִם אֶשְׁמְרָה שַׁבָּת". 

## תוכן הפיוט
תוכן הפיוט נסוב על אודות הדברים שאסור לעשות בשבת, כדוגמת דיבור בענייני חולין וסחורה – למול המעשים החיוביים, כדוגמת הגייה בתורה ואכילת מאכלים משובחים. הפיוט בנוי מחמישה בתים ובצורת אקרוסטיכון, כך שחמש האותיות הראשונות שבכל אחד מחמשת הבתים יוצרות את המילה "אברהם", שם המחבר. הרפרן (הפזמון החוזר) של הפיוט הוא .

בנוסף לשימושו הנפוץ כזמר לשבת ללא ייעוד מיוחד, בנוסח פרובאנס נהגו לאמרו בכל שבת בפסוקי דזמרא לפני ברוך שאמר.

## מבנה
הפיוט בנוי כשיר אזור מסוג זג'ל, כלומר מדריכו בן שני טורים ואזוריו בני טור אחד [א/א//ב/ב/ב/א], משקלו שתי תנועות, יתד, שתי תנועות. שתי תנועות, יתד, תנועה [— — ◡ — — — | — — ◡ — —]. הפיוט הוא בעצם מעאראצ'ה של על אהבתך של רבי יהודה הלוי.

## קישורים חיצוניים

*
*
*ניתוח של הפיוט, באתר "התנועה למורשת ישראל"
*כי אשמרה שבת, באתר דעת
*הפיוט אִם אֶשְׁמְרָה שַׁבָּת, בגרסה העתיקה המקורית.
*

## הערות שוליים

קטגוריה:זמירות ופיוטים לשבת
קטגוריה:יום שבת
קטגוריה:שירי רבי אברהם אבן עזרא
קטגוריה:שירי המאה ה-12
קטגוריה:יצירות עם אקרוסטיכון